《过太古巢呈迂谷先生 》
清代·陈筱亭

春来一路素馨斜，云树中开处士家。拓圃近山蔬带露，束篱为士豆争花。

春江水满凫频浴，僻地人稀犬不哗。最羡先生无俗事，苦吟薄醉是生涯。

作者简介：陈筱亭，清道光咸丰年间（1821～1861）淡水厅人。曾与太古巢主人陈维英交游。诗笔隽拔，时称作手。卒年未及三十，无嗣，所作俱散失。兹据蜕萒老人《大屯山房谭荟》所录编校。